ລາວຢືນຢັນວ່າຈະຍຶດໝັ້ນ ຕໍ່ການ​ເປັນ​ຮຸ່ນ​ສ່ວນ​ຍຸດ​ທະ​ສາດ ໃນ​ການ​ພັດທະນາ​ຮອບດ້ານ ​ກັບ​ຈີນ
ລມຕ ​ກະຊວງ​ການ​ຕ່າງປະ​ເທດ​ລາວ ​ຢືນຢັນຈະສືບຕໍ່ໃນການ​ເປັນ​ຮຸ່ນ​ສ່ວນ​ຍຸດ​ທະ​ສາດ​ໃນ​ການ​ພັດທະນາ​ຢ່າງຮອບດ້ານຮ່ວມ​ກັນ​ກັບ​ຈີນ ຢ່າງ​ຍາວນານ.
ລັດຖະມົນຕີວ່າການກະຊວງການຕ່າງປະເທດຂອງລາວ ຢືນຢັນເຖິງຄວາມສໍາຄັນຂອງການ ເປັນຮຸ່ນສ່ວນຍຸດທະສາດໃນການພັດທະນາຢ່າງຮອບດ້ານຮ່ວມກັນກັບລັດຖະບານຈີນທີ່ ຈະສືບຕໍ່ໄປຢ່າງບໍ່ຢຸດຢັ້ງ ແລະຍາວນານ ທ່ານ ທອງລຸນ ສີສຸລິດ ຮອງນາຍົກລັດຖະມົນຕີ, ລັດຖະ ມົນຕີວ່າການກະຊວງການຕ່າງປະເທດລາວ ໄດ້ກ່າວຢືນ ຢັນໃນໂອກາດການສະເຫຼີມສະຫຼອງການສະຖາປະນາ ຄວາມສໍາພັນທາງການທູດລະຫວ່າງລາວ ແລະຈີນຄົບ ຮອບ 50 ປີ ທີ່ໄດ້ຈັດຂຶ້ນໃນທ້າຍເດືອນເມສາທີ່ຜ່ານ ມານີ້ ຢູ່ນະຄອນຫຼວງວຽງຈັນວ່າການຮ່ວມມືລະຫວ່າງ ລາວກັບຈີນໄດ້ມີການພັດທະນາຂຶ້ນໃນທຸກໆດ້ານ ໂດຍສະເພາະແມ່ນນັບຈາກປີ 2000 ທີ່ຜູ້ນໍາຂອງທັງ ສອງປະເທດໄດ້ເລີ່ມການເດີນທາງຢ້ຽມຢາມກັນຢ່າງ ເປັນທາງການເປັນຕົ້ນມານັ້ນ ກໍ່ເປັນການເຮັດໃຫ້ມີການຕົກລົງໃນຖະແຫຼງການຮ່ວມ ວ່າດ້ວຍການເປັນຮຸ່ນສ່ວນຍຸດທະສາດໃນການພັດທະນາຮ່ວມກັນຢ່າງຮອບດ້ານເມື່ອປີ 2009 ເຊີ່ງເຮັດໃຫ້ການຮ່ວມມືລະຫວ່າງສອງປະເທດໄດ້ຖືກຍົກສູງຂຶ້ນສູ່ລະດັບສູງສຸດຈົນເຖິງປະຈຸບັນ ແລະ ກໍ່ຈະຍັງຄົງສືບຕໍ່ໄປຢ່າງບໍ່ຢຸດຢັ້ງ ແລະ ຍາວນານອິກດ້ວຍດັ່ງທີ່ທ່ານ ທອງລຸນ ໄດ້ຖະແຫຼງເນັ້ນຍໍ້າວ່າ: “ ປັດຈຸບັນນີ້ຈີນນັບເປັນປະເທດນຶ່ງ ທີ່ໄດ້ໃຫ້ການຊ່ວຍເຫຼືອແກ່ລາວເພີ່ມຫຼາຍຂຶ້ນນັບມື້ເຊິ່ງຖ້ານັບຈາກປີ 1990 ຈົນເຖິງທ້າຍ ປີ 2010 ນັ້ນ ກໍ່ປະກົດວ່າລັດຖະບານຈີນໄດ້ໃຫ້ການຊ່ວຍເຫຼືອທາງດ້ານງົບປະມານແກ່ ລັດຖະບານລາວຄິດເປັນມູນຄ່າລວມຫຼາຍກວ່າ 6,500 ລ້ານຢວນ ຫຼືເທົ່າກັບ $1,850 ສໍາລັບນໍາໃຊ້ເຂົ້າໃນການພັດທະນາ 130 ກວ່າໂຄງການໃນລາວ ສ່ວນດ້ານການຄ້າລະຫວ່າງລາວກັບຈີນໃນຕະຫຼອດປີ 2010 ທີ່ຜ່ານມານັ້ນ ກໍມີມູນຄ່າ ລວມສູງກວ່າເປົ້າໝາຍ ທີ່ທາງການທັງສອງຝ່າຍໄດ້ວາງເອົາໄວ້ ຊຶ່ງກໍຄືໃນຂະນະທີ່ເປົ້າ ໝາຍໄດ້ວາງເອົາໄວ້ທີ່ລະດັບ 1,000 ລ້ານໂດລານັ້ນ ກໍປາກົດວ່າການຄ້າ ທີ່ທັງສອງ ຝ່າຍປະຕິບັດໄດ້ຈິງນັ້ນມີມູນຄ່າລວມເຖິງ 1,055 ລ້ານໂດລາ ແຕ່ຢາງໃດກໍຕາມ ການທີ່ມູນ ຄ່າການຄ້າລະຫວ່າງລາວກັບ ຈີນເພີ່ມຂຶຶ້ນນັ້ນກໍເປັນຍ້ອນວ່າ ບັນດານັກທຸລະກິດຈີນໄດ້ພາ ກັນຫຼັ່ງໄຫຼເຂົ້າມາລົງທຶນຢູ່ໃນ ລາວຫຼາຍຂຶ້ນຢ່າງຕໍ່ເນື່ອງໃນ ຊ່ວງປີ 2000-2010 ທີ່ຜ່ານ ມານັ້ນ ກໍປາກົດວ່າກຸ່ມທຸລະ ກິດຈີນໄດ້ເຂົ້າມາລົງທຶນໃນ ລາວ ຄິດເປັນມູນຄ່າລວມ ເກີນກວ່າ 3,600 ລ້ານໂດ ລາ ແລະກໍກາຍເປັນປະເທດ ທີ່ລົງທຶນໃນລາວຫຼາຍທີ່ສຸດ ໃນປັດຈຸບັນນີ້ ສໍາລັບໃນຕະຫຼອດປີ 2011 ນີ້ກະຊວງອຸດສາຫະກໍາ ແລະການຄ້າໄດ້ວາງຄາດໝາຍທີ່ ຈະສົ່ງເສີມການສົ່ງອອກສິນຄ້າໄປຕ່າງປະເທດ ໃຫ້ໄດ້ໃນມູນຄ່າລວມບໍ່ໜ້ອຍກວ່າ 1,220 ລ້ານໂດລາຫຼືເພີ່ມຂຶ້ນຈາກປີ 2010 ໃນອັດຕາສະເລ່ຍເຖິງ 17 55% ແລະກໍຈະ ຄວບຄຸມການນໍາເຂົ້າສິນຄ້າຈາກຕ່າງປະເທດ ໃຫ້ຢູ່ໃນລະດັບມູນຄ່າລວມບໍ່ເກີນ 1,240 ລ້ານໂດລາ ຊຶ່ງກໍ່ຈະເຮັດໃຫ້ລາວຂາດດຸນການຄ້າຕ່າງປະເທດໃນມູນຄ່າລວມຕໍ່າກວ່າ 20 ລ້ານໂດລາ ຫຼືບໍ່ເຖິງ 1% ຂອງມູນຄ່າການຄ້າຕ່າງປະເທດທັງໝົດເທົ່ານັ້ນ ແລະມູນຄ່າ ການຄ້າຕ່າງປະເທດທັງໝົດດັ່ງກ່າວນີ້ ກໍຈະເປັນການຄ້າກັບຈີນ ຄິດເປັນສັດສ່ວນເກືອບ ເຖິງ 50% ຊຶ່ງກໍຈະເຮັດໃຫ້ຈີນກາຍເປັນຄູ່ຄ້າອັນດັບທີສອງຂອງລາວ ໂດຍເປັນຮອງພຽງ ແຕ່ໄທເທົ່ານັ້ນ ແຕ່ຢ່າງໃດກໍຕາມ ສໍາລັບໃນປີ 2010 ທີ່ຜ່ານມານັ້ນກໍປາກົດວ່າ ລາວໄດ້ສົ່ງອອກສິນຄ້າ ໄປຕ່າງປະເທດຄິດເປັນມູນຄ່າລວມ 1,030 ລ້ານໂດລາ ຫຼືເກີນຄາດໝາຍເຖິງ 18 38% ຫາກແຕ່ວ່າສໍາລັບໃນດ້ານການນໍາເຂົ້າສິນຄ້າຈາກຕ່າງປະເທດນັ້ນ ກໍມີມູນຄ່າລວມເຖິງ 1,250 ລ້ານໂດລາ ຊຶ່ງຖືວ່າເກີນກວ່າລະດັບຄາດໝາຍທີ່ວາງເອົາໄວ້ ເຖິງ 19 49% ແລະ ກໍເຮັດໃຫ້ລາວຕ້ອງຂາດດຸນການຄ້າຕ່າງປະເທດເຖິງ 220 ລ້ານໂດລາ